Diari Oficial de la Generalitat Valenciana


Sumari del DOGV 9168, del 07-09-2021 (2021/8903)

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 7 en el Programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, així com la modificació en l'annex de transferències i subvencions corrents del Programa 134.10, per a la inclusió de dues línies de subvenció de concessió directa per import global de 250.000 euros. Expedient 22.006/21-102.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9168

Data del DOGV
:   07-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8903


Data del document
:   02-08-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 d'agost de 2021, de la Conselleria d'Hisenda i Model Econòmic, per la qual s'autoritza una transferència de crèdit del capítol 4 al 7 en el Programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, així com la modificació en l'annex de transferències i subvencions corrents del Programa 134.10, per a la inclusió de dues línies de subvenció de concessió directa per import global de 250.000 euros. Expedient 22.006/21-102. [2021/8903]  
L'11 de març, l'Organització Mundial de la Salut va declarar oficialment la malaltia Covid-19 com una pandèmia que s'ha estés a més d'un centenar de països. A l'Índia, es va declarar l'estat d'emergència al març de 2020 i un confinament molt estricte. Les extremes restriccions van derivar en una crisi humanitària no tant per la Covid-19, sinó per les persones migrants que es van quedar sense treball a les grans ciutats i van voler tornar als seus pobles i van quedar atrapats en punts intermedis. Per a revertir el col·lapse econòmic es van decretar diverses fases de desconfinament, la qual cosa va provocar la primera ona pel coronavirus entre juliol i novembre de 2020. Després d'uns mesos de relativa calma, la segona ona s'ha produït a mitjan març de 2021, amb una expansió del virus sense precedents per l'alt grau de transmissibilitat i contagi.  
  
El col·lapse sanitari s'ha produït a les grans ciutats, però també especialment a les zones rurals, com la del districte d'Anantapur, on el dèficit estructural del sistema sanitari públic indi dificulta que la sanitat arribe a tota la població.  
Des d'abril de 2020, les autoritats del districte d'Anantapur van requerir que l'hospital d'RDT de Bathalapalli es convertira en centre de referència Covid-19 i el laboratori de microbiologia d'aqueix mateix hospital fora un dels autoritzats per a realitzar proves de diagnòstic de coronavirus.  
A través del projecte presentat per la Fundació Vicente Ferrer: «Adquisició de recursos d'oxigenoteràpia i atenció mèdica adequada de pacients de la Covid-19 a l'Hospital de Bathalapalli», es reforçarà la qualitat de l'assistència sanitària i es procedirà a la compra d'un generador d'oxigen líquid per a atendre la població de les zones rurals pertanyents als col·lectius sense casta, tribals i castes baixes i desfavorides amb escassos recursos econòmics que accedeixen als serveis de l'hospital.  
En aquest sentit, en el Consell del 16 de juliol, pel Decret 101/2021 es van aprovar les bases reguladores i la concessió d'ajudes directes de subvencions per a realitzar actuacions d'emergència que contribuïsquen a pal·liar la situació ocasionada per la Covid-19 en la República de l'Índia, per un import global de 250.000 euros.  
Per tot això, la Conselleria de Participació, Transparència, Cooperació i Qualitat Democràtica proposa la inclusió d'una nova línia de concessió directa denominada Subvenció al projecte de la Fundació Vicente Ferrer «Atenció mèdica adequada de pacients de la Covid-19 a l'Hospital de Bathalapalli» en el capítol 4 del programa 134.10, Cooperació internacional al desenvolupament, per import de 63.767,44 euros, així com una nova línia de concessió directa denominada Subvenció al projecte de la Fundació Vicente Ferrer «Adquisició de recursos d'oxigenoteràpia per a l'atenció mèdica adequada de pacients de la Covid-19 a l'Hospital de Bathalapalli» en el capítol 7 del mateix programa, per import de 186.232,56 euros. Per al seu finançament, la conselleria esmentada proposa la transferència de disponibilitats existents en la línia de concurrència competitiva S8054, «Subvencions per a l'atenció d'emergències davant fenòmens naturals o catàstrofes humanitàries (CAHE)», de l'annex de subvencions i transferències corrents del programa 134.10.  
A aquest efecte i en virtut del que es disposa en l'article 168.1.c de la Llei 1/2015, d'hisenda pública, del sector públic instrumental i de subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic, adopta la següent, resolució:  
  
Primer  
Autoritzar una minoració de crèdit en l'aplicació pressupostària 56.32.03.142.53.6 per import de 186.232,56 euros.  
  
Segon  
Autoritzar les següents modificacions en l'annex de transferències i subvencions corrents del programa 24.99.46.592.47, Cooperació internacional al desenvolupament:  
  
1) La minoració de la línia de concurrència competitiva S8054, d'acord amb el detall següent:  
  
Codi Denominació Dotació anterior Modificació Dotació actual  
S8054 Subvencions per a l'atenció d'emergències davant fenòmens naturals o catàstrofes humanitàries (CAHE). 500.000 € 522.743 865.000  
  
  
2) La inclusió d'una nova línia de subvenció de concessió directa, amb les dades descriptives que s'indiquen a continuació:  
  
Codi: S1029 Denominació: Subvenció al projecte de la Fundació Vicente Ferrer «Atenció mèdica adequada de pacients de Covid-19 a l'Hospital de Bathalapalli ».  
Import: 63.767,44 Beneficiaris previstos: Fundació Vicente Ferrer  
Manera de concessió:  
Concessió directa art. 168.1.c, Llei 1/2015.  
Decret 101/2021 del Consell Descripció i finalitat: atenció mèdica adequada de pacients de Covid-19 a l'Hospital de Bathalapalli  
  
  
Tercer  
Autoritzar un increment de crèdit en l'aplicació pressupostària 11.92.24.669.16.4 per import de 186.232,56 euros, que permet la inclusió d'una nova línia de subvenció de concessió directa les dades descriptives que s'indiquen a continuació:  
  
Codi: S1030 Denominació: Subvenció al projecte de la Fundació Vicente Ferrer «Adquisició de recursos d'oxigenoteràpia per a l'atenció mèdica adequada de pacients de Covid-19 a l'Hospital de Bathalapalli»  
Import: 186.232,56 Beneficiaris previstos: Fundació Vicente Ferrer  
Manera de concessió:  
Concessió directa art. 168.1.c, Llei 1/2015.  
Decret 101/2021 del Consell Descripció i finalitat: adquisició de recursos d'oxigenoteràpia per a l'atenció mèdica adequada de pacients de Covid-19 a l'Hospital de Bathalapalli.  
  
  
València, 2 d'agost de 2021.- El conseller d'Hisenda i Model Econòmic: Vicent Soler i Marco